ગઈ કાલે ગૌરી વ્રતનું જાગરણ હોવાથી પાડોશીઓ સાથે દીપકભાઈને પત્ની અંજુબહેન બંને બાળકી સાથે એક્ટિવા પર રિવરફ્રન્ટ પર ફરવા ગયાં હતાં. મોડી રાતે રિવરફ્રન્ટ પર ફરીને ઘર પરત ફરી રહ્યાં હતાં ત્યારે અંજુબહેનના એક્ટિવા પાછળ નાની દીકરી ભવ્યા બેઠી હતી અને અંજુબહેન એક્ટિવા ચલાવી રહ્યા હતા. રિવરફ્રન્ટ વલ્લભ સદન પાસે અંજુબહેને એક્ટિવાને બેફામ રીતે ચલાવી તેના પરથી કાબૂ ગુમાવતાં એક્ટિવા સ્ટ્રીટ લાઈટના થાંભલા સાથે અથડાયું હતું.